recursal/SuperWikiNEXT-32B huggingface dataset:
**பால்வழி-அந்திரொமேடா மோதல்** (*Andromeda–Milky Way collision*) என்பது கிட்டத்தட்ட 4 பில்லியன் ஆண்டுகளுக்கு பிறகு நடக்கும் என்று நம்பப்படும் ஒரு பேரடை மோதல் நிகழ்வாகும். இதன்படி 4 பில்லியன் ஆண்டுகளுக்கு பிறகு உட் குழுவில் உள்ள பால் வழி மற்றும் அந்திரொமேடா பேரடை போன்ற இரு விண்மீன் பேரடைகள் மோதி குழைந்து ஒன்றாகிவிடும். ஒவ்வொரு பேரடைக்கும் 100 மில்லியன் ட்ரில்லியன் மோதும் வாய்ப்புகள் உள்ளன.

விண்மீன்சார் மோதல்கள்
---------------------

அந்திரொமேடா பேரடை கிட்டத்தட்ட ஒரு ட்ரில்லியன் (1012) விண்மீன்களையும், மானிடர் வாழும் புவி இருக்கும் பால் வழி 300 பில்லியன் (3x1011) விண்மீகளையும் கொண்டுள்ளன. விண்மீன்களுக்கிடையேயான தூரம் மிக அதிகமாக இருப்பதால் இரண்டு விண்மீன்களே ஒன்றுடன் ஒன்று மோதுவதற்கான வாய்ப்பு மிக மிகக் குறைவாகும். எடுத்துக்காட்டாக, சூரியனுக்கு மிகக் கிட்டவாக உள்ள புரோக்சிமா செண்ட்டாரி என்ற விண்மீன் கிட்டத்தட்ட 3x107 சூரிய விட்ட (4x1013 கிமீ அல்லது 4.2 ஒஆ) தூரத்தில் அமைந்துள்ளது. விண்மீன் பேரடையின் நடுப்பகுதியில் உள்ள விண்மீன்கள் மிகவும் அடர்த்தி அதிகமாக இருந்தாலும், விண்மீன்களுக்கு இடையேயான சராசரியான தூரம் 1.6x1011 கிமீ ஆகும். இது கிட்டத்தட்ட 3.2 கிமீ தூர இடைவெளிகளில் உள்ள இரண்டு மேசைப்பந்துகளைப் போன்றதாகும். இதனால் இரண்டு விண்மீன்கள் மோதும் சாத்தியம் இல்லை என்றே கருதப்படுகிறது.

 
விக்கிசெய்தியில்
***பால்வழி-அந்திரொமேடா மோதல்***
தொடர்பான செய்திகள் உள்ளது.

கருந்துளை மோதல்
---------------

இந்த இரு பேரடைகளிலும் மத்தியில் கருந்துளை உள்ளது. இது இந்த மோதல் நிகழ்வின் விளைவாக ஒன்றிணையும்.

மேற்கோள்கள்
-----------

1. ↑  Hazel Muir, "Galactic merger to 'evict' Sun and Earth," *New Scientist* 4 May 2007 பரணிடப்பட்டது 2008-10-10 at the வந்தவழி இயந்திரம்
2. ↑  Astronomy, சூன் 2008, பக். 28, Abraham Loeb and T. J. Cox
கார்பனேட்டு அயனிக்கான பங்களிக்கும் உடனிசைவு அமைப்புகள்**உடனிசைவு** (Resonance) என்பது இரட்டைப் பிணைப்புகளைத் தகுந்த இடங்களில் கொண்டுள்ள கரிமச் சேர்மங்களைக் குறிக்கப் பயன்படும் ஒரு வழிமுறையாகும். இதன் படி இவ்வாறான கரிமச் சேர்மங்களை ஒரு குறிப்பிட்ட அமைப்பின் மூலமாக மட்டும் குறிப்பிட்டால், அச்சேர்மத்தின் சில பண்புகளை விளக்க இயலாது, இரண்டு அல்லது அதற்கு மேற்பட்ட அமைப்புகளால் குறிப்பிடும் போது தான் அச்சேர்மத்தின் பண்புகளை முழுமையாக விளக்க இயலும். ஒரு கரிமச் சேர்மத்தின் பிணைப்பு மற்றும் தனித்த இரட்டை எதிர்மின்னிகளின் இட அமைப்பில் மட்டுமே மாறுபடும், ஒன்றிற்கும் மேற்பட்ட வெவ்வேறு வகையான அமைப்புகளே உடனிசைவு அமைப்புகள் எனப்படுகின்றன.

விளக்கம்
--------

பென்சீன் மற்றும் 1,3-பியூட்டாடையீன் போன்ற சேர்மங்களை ஒரே ஒரு அமைப்பைக் கொண்டு குறிப்பிட இயலாது. அச்சேர்மங்களின் கண்டறியப்பட்ட பண்புகளை உடனிசைவு கலப்பு அமைப்பினைக் கொண்டு விளக்க முடியும். 1,3-பியூட்டாடையீனில், C2 – C3 பிணைப்பிற்கு இடைப்பட்ட தொலைவினைக் காட்டிலும் C1 – C2 மற்றும் C3– C4 ஆகிய பிணைப்புகளுக்கு இடையிலான தொலைவு குறைவாக இருக்கும் என எதிர்பார்க்கப்படுகிறது. ஆனால், மேற்கண்டுள்ள அனைத்து பிணைப்புகளின்
பிணைப்பு நீளமும் சமமாக உள்ளது. C1– C2 மற்றும் C3 – C4 ஆகியவற்றிற்கிடையே உள்ளடங்கியுள்ள π பிணைப்புகள் காணப்படும்
ஒரு எளிய அமைப்பின் மூலம் மேற்கண்ட பண்பினை விளக்க இயலாது. உண்மையில் π எதிர்மின்னிகள் 
உள்ளடங்காத் தன்மையினைப் பெற்றுள்ளன.

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "Resonance". *Compendium of Chemical Terminology* Internet edition.
**கொரட்டூர் தொடருந்து நிலையம்** (*Korattur Railway Station*) சென்னை-அரக்கோணம் புறநகர் தொடருந்து வழிப்பாதையில் அமைந்துள்ள ஓர் தொடருந்து நிலையம் ஆகும். சென்னை மத்திய தொடருந்து நிலையத்திலிருந்து 12 கி.மீ. தொலைவில் இந்நிலையம் உள்ளது. கொரட்டூர், கொளத்துர் மற்றும் பாடி மாதனாங்குப்பம் ஆகிய இடங்களுக்கும் இந்நிலையம் பயன்படுகிறது. கடல் மட்டத்திலிருந்து 12.85 மீ. உயரத்தில் சென்னையின் மேற்கு பகுதியில் அமைந்துள்ளது.

வரலாறு
------

சீட்டு வழங்குமிடம்
இந்நிலையத்தின் முதல் வழித்தடம், 1979 ஆம் ஆண்டு நவம்பர் 29 ஆம் தேதி சென்னை சென்ட்ரல்-திருவள்ளூர் பிரிவில் மின்சாரமயமாக்கப்பட்டது. 1986 ஆம் ஆண்டு அக்டோபர் 2-ஆம் தேதி வில்லிவாக்கம்-ஆவடி மின்வாரியத்தின் மின்முனையுடன் இந்த நிலையத்தின் கூடுதல் இணைப்புகள் மின்சாரமயமாக்கப்பட்டன.

தளவமைப்பு
---------

இந்த நிலையத்தில் புறநகர் தொடருந்துகளுக்கான இரண்டு நடைமேடைகள் உள்ளன.
சென்னை சென்ட்ரல் மற்றும் அரக்கோணம் இடையேயான மேற்கு தொடருந்துப் பாதையில் சராசரியாக 260 பயணங்கள் நிகழ்கிறது. 2018 ஆம் ஆண்டு நிலவரப்படி, இந்தத் தொடருந்து நிலையத்தில் ஒவ்வொரு நாளும் 43,000 க்கும் அதிகமான பயணிகள் பயணம் மேற்கொள்கின்றனர். அம்பத்தூர் தொழிற்துறை வளாகத் தொழிலாளர்களுக்கும் கல்லூரி மாணவர்களுக்கும் கொரட்டூர் நிலையம் முதன்மையாகப் பயன்படுகிறது. 

தொடருந்து நிலையத்தில் சுரங்கப்பாதை அமைப்பதற்கு ஒப்பந்தப்புள்ளி பெறப்பட்டு இறுதிவடிவம் பெற்றிருக்கின்றது. ₹ 112,5 மில்லியன் செலவினால் திட்டமிட்டு வருகிறது.

இதையும் காண்க
-------------

* சென்னை புறநகர் ரயில்வே
* சென்னை ரயில் நிலையங்கள்

மேற்கோள்கள்
-----------

1. ↑  "கொரட்டூர் தொடருந்து நிலையம்". Stationcode.net. 1 Sep 2012 அன்று பார்க்கப்பட்டது.
[*தொடர்பிழந்த இணைப்பு*]
2. 1 2  "IR Electrification Chronology up to 31.03.2004". *History of Electrification*. IRFCA.org. 17 Nov 2012 அன்று பார்க்கப்பட்டது.
3. ↑  Madhavan, D. (14 December 2018). "Where the wait seems longer". *The Hindu DownTown* (Chennai: The Hindu): pp. 1.
4. ↑  Madhavan, D. (25 June 2016). "Korattur station needs a facelift". *The Hindu* (Chennai: The Hindu).. பார்த்த நாள்: 16 December 2018.
5. ↑  "Avadi-Sriperumbudur line to be sought in rail budget". *The Hindu* (Chennai: The Hindu). 16 December 2010. Archived from the original on 27 பிப்ரவரி 2011.. பார்த்த நாள்: 29 Sep 2012.
கேரளத்தின்  கோழிக்கோடு மாவட்டத்தில் கொயிலாண்டி வட்டம் அமைந்துள்ளது. கொயிலாண்டி நகராட்சியையும், அதைச் சுற்றியுள்ள 35 வருவாய் ஊராட்சிகளையும் சேர்த்து கொயிலாண்டி வட்டம் உருவாக்கப்பட்டது. இந்த வட்டம் 756.9 சதுரகிலோமீட்டர் பரப்பளவில் அமைந்துள்ளது. இந்த வட்டத்தின் தலைமையகம் கொயிலாண்டியில் உள்ளது. இந்த வட்டத்தில் கொயிலாண்டி மட்டும் நகராட்சி என்னும் நிலையைப் பெற்றுள்ளது.

ஆட்சிப் பிரிவுகள்
-----------------

### தொகுதிகள்

இந்த வட்டத்தில் உள்ள சில பகுதிகள் கோழிக்கோடு மக்களவைத் தொகுதியிலும், மற்றவை [[வடகரை மக்களவைத் தொகுதி[]]யிலும் உள்ளன. 
கேரள சட்டமன்றத்திற்கான  பேராம்பிரா,  கொயிலாண்டி,  பாலுசேரி ஆகிய சட்டமன்றத் தொகுதிகள் இவ்வட்டத்தில் உள்ள ஊர்களைக் கொண்டவை. 

### மண்டலங்கள்

இந்த வட்டத்தை பாலுசேரி மண்டலம், பந்தலாயனி மண்டலம், மேலடி மண்டலம், பேராம்பிரை மண்டலம் எனப் பிரித்துள்ளனர்.

ஊராட்சிகள்
----------

 கீழரியூர்,  மேப்பய்யூர்,  பய்யோளி,  திக்கோடி,  துறவூர்,  சக்கிட்டபாறை,  சங்கரோத்து,  செறுவண்ணூர்,  காயண்ணை,  கூத்தாளி,  நொச்சாடு,  பேராம்பிரை,  அத்தோளி,  பாலுசேரி,  கூராச்சுண்டு,  கோட்டூர்,  நடுவண்ணூர்,  பனங்காடு,  உள்ளியேரி,  உண்ணிகுளம்,  அரிக்குளம்,  சேமஞ்சேரி,  செங்கோட்டுகாவு,  மூடாடி ஆகிய 24 ஊராட்சிகள் உள்ளன.

சான்றுகள்
---------

1. ↑
2. ↑
3. ↑
4. ↑
5. ↑

| * பா
* உ
* தொ
கோழிக்கோடு மாவட்டம் |
| --- |
| மாவட்டத் தலைநகரம்: கோழிக்கோடு |
| கோழிக்கோடு | 
* எலத்தூர்
* ஒளவண்ணை
* ஓமசேரி
* கக்கோடி
* கடலுண்டி
* கல்லாயி
* காக்கூர்
* குற்றிக்காட்டூர்
* குந்தமங்கலம்
* குமரநெல்லூர்
* கூடரஞ்ஞி
* கொடியத்தூர்
* கொடுவள்ளி
* கோடஞ்சேரி
* சாத்தமங்கலம்
* செறுவண்ணூர்
* சேவாயூர்
* சேளன்னூர்
* கருவந்துருத்தி
* தாமரசேரி
* திருவம்பாடி
* நன்மண்டை
* நரிக்குனி
* பந்தீராங்காவு
* பன்னியங்கரை
* புதியங்ஙாடி
* புதுப்பாடி
* பெருமண்ணை
* பெருவயல்
* பறோக்கு
* பேப்பூர்
* மாவூர்
* முக்கம்
* தலக்குளத்தூர்
* ராமநாட்டுகரை
* வேங்ஙேரி

 | கோழிக்கோடு மாவட்டம் |
| கொயிலாண்டி | 
* செங்ஙோட்டுகாவு
* அத்தோளி
* உள்ளுயேரி
* காயண்ணை
* கினாலூர்
* கூராச்சுண்டு
* கோட்டப்பள்ளி
* சக்கிட்டப்பாறை
* சேமஞ்சேரி
* திக்கோடி
* நடுவண்ணூர்
* பந்தலாயனி
* பய்யோலி
* பாலேரி
* பேராம்பிரை
* பாலுசேரி
* மேப்பயூர்

 |
| வடகரா | 
* அழியூர்
* எடச்சேரி
* ஒஞ்சியம்
* காவிலும்பாறை
* குற்றுயாடி
* செக்குயாடு
* தூணேரி
* நரிப்பற்றா
* நாதாபுரம்
* புறமேரி
* வடகரா
* வளயம்
* வாணிமேல்
* விலங்ஙாடு
* வில்லுயாப்பள்ளி

 |
| 
* ஆலப்புழா
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |
**சந்திரகலா** (*Chandrakala*) தெலுங்கு, கன்னடம், தமிழ், மலையாளம், இந்தி போன்ற மொழித் திரைப்படங்களில் தோன்றிய ஓர் இந்திய திரைப்பட நடிகை ஆவார்.

திரைப்பட வாழ்க்கை
-----------------

1963 இல் கன்னடத் திரைப்படங்களில் அறிமுகமானார். மேலும், ராஜ்குமார், கல்யாண் குமார், உதய் குமார், ராஜேஷ் ஆகியோருடன் இணைந்து நடித்தார். 1971 ஆம் ஆண்டில், சிவாஜி கணேசன் ஸ்ரீகாந்த் ஆகியோருடன் தமிழில் வெளியான பிராப்தம் என்ற படத்தில் அறிமுகமானார். இயக்குனர் ஸ்ரீதர் இயக்கிய அலைகள் படத்தில் மிக முக்கியமான பாத்திரத்தில் நடித்திருந்தார். காலங்களில் அவள் வசந்தம், உலகம் சுற்றும் வாலிபன், மூன்று தெய்வங்கள் (நடிகர் சிவகுமாரின் இணை ) ஆகியவை இவரது மற்ற இவர் மென்மையான பாத்திரங்களுக்காக நன்கு அறியப்பட்டார். சம்பூர்ண இராமாயணத்தில் (1971), சீதா தேவியின் நடிப்பில் பார்வையாளர்களையும் விமர்சகர்களையும் கவர்ந்தார்.

இவர் தனது காலத்தின் கிட்டத்தட்ட அனைத்து நட்சத்திரங்களுடன் நடித்தார். தெலுங்கில் இவர் என். டி. ராமராவ், அக்கினேனி நாகேஸ்வர ராவ், சோபன் பாபு, கிருஷ்ணா, கிருஷ்ணம் ராஜூ தமிழில் ம. கோ. இராமச்சந்திரன், சிவாஜி கணேசன், முத்துராமன் ஆகியோருடன் நடித்தார். *நோமு* என்ற தெலுங்கு திரைப்படத்தில் கதாநாயகியாக நடித்தது இவரது மிகப்பெரிய வெற்றி எனலாம்.

இறப்பு
------

சந்திரகலா 21 ஜூன் 1999 அன்று 48 வயதில் புற்றுநோயால் இறந்தார்.

மேற்கோள்கள்
-----------

1. ↑  Noted for soft roles - Chandrakala.

வெளி இணைப்புகள்
---------------

* ஐ.எம்.டி.பி இணையத்தளத்தில் Chandrakala
2009 ஆம் ஆண்டில் அமெரிக்க வெளியுறவுத்துறை செயலாளர் ஹிலாரி கிளிண்டனை 10 ஜன்பாத் இல்லத்தில் சோனியா காந்தி வரவேற்றார். 
**10 ஜன்பத்** என்பது புது தில்லி ஜன்பத்தில் உள்ள ஒரு வீடு ஆகும். இது இந்திய தேசிய காங்கிரசு கட்சியின் முக்கிய தலைவரான சோனியா காந்தியின் உத்தியோகபூர்வ இல்லமாகும்.   இந்திய தேசிய காங்கிரசின் தேசிய தலைமையகம் 24, அக்பர் சாலையில் அதன் பின்னால் உள்ளது.  இந்த இல்லமானது இந்தியாவின் இரண்டாவது பிரதமர், லால் பகதூர் சாஸ்திரி வசிப்பிடமாக இருந்தது (1964-1966). அவரது உடல் 
11. சனவரி 1966 அன்று இங்கு பொது மக்கள் பார்வைக்காக வைக்கபட்டு இருந்தது. இன்று அவரது வாழ்க்கை வரலாற்றுப் அருங்காட்சியகம், "*லால் பகதூர் சாஸ்திரி நினைவுவகம்* "போன்றவை 1- மோதிலால் நேரு பேலஸ் (முன்பு 10 ஜனபத்) இந்த வளாகத்துக்கு அருகில் உள்ளது.

வரலாறு
------

1960 களில் ஜவஹர்லால் நேருவுக்குப் பின் வந்த பிரதமர் லால் பகதூர் சாஸ்திரியின் வீடாக இந்த வீடு இருந்தது. இந்த வளாகத்தை ஒட்டிய, ரவுண்டானாவை எதிர்கொண்டு 1, மோதிலால் நேரு பேலசில் *லால் பகதூர் சாஸ்திரி நினைவு மையம் உள்ளது*. 

2004 முதல் 2014 வரை காங்கிரஸ் தலைமையிலான ஐக்கிய முற்போக்குக் கூட்டணி அரசாங்கத்தின் ஆட்சிக் காலத்தில், "10 ஜனபத்" என்பது சோனியா காந்தியை சங்கேதமாக குறிப்பிடும் பெயராக மாறியிருந்தது.

குறிப்புகள்
-----------

1. ↑  Sonia Gandhi's power bill: over Rs 7 lakh for 3 years பரணிடப்பட்டது 2010-12-11 at the வந்தவழி இயந்திரம். *Hindustan Times*. 7 November 2010.
2. ↑  "The world according to Sonia". 12 December 2003. .
3. ↑  Indian National Congress பரணிடப்பட்டது 2011-08-17 at the வந்தவழி இயந்திரம் இந்திய தேசிய காங்கிரசு இணையப் பக்கம்.
4. ↑   *Days with Lal Bahadur Shastri: Glimpses from The Last Seven Years*. .
5. ↑  "Can the Congress be saved by its new leaders?". January 2010. .
6. ↑  "Lest we FORGET...". 2 October 2004. Archived from the original on 22 ஜனவரி 2005. .
7. ↑  "Shastri memorial losing out to Sonia security". 17 January 2011. .

வெளி இணைப்புகள்
---------------

* 10 ஜனபத் விக்கிமேப்பியா
* 10, ஜனபத் கதவுகள் மூடப்பட்டுள்ளன
சந்திரகிரி கோட்டையின் இராஜா மகால்
சந்திரகிரி கோட்டை
**சந்திரகிரி கோட்டை** (**Chandragiri Fort, Andhra Pradesh**) 11ம் நூற்றாண்டில் கட்டப்பட்ட வரலாற்றுச் சிறப்புமிக்க கோட்டையாகும். இக்கோட்டை தற்கால ஆந்திரா மாநிலத்தின் சித்தூர் மாவட்டத்தின் உள்ள திருப்பதி நகரத்தின் அருகே சந்திரகிரி எனுமிடத்தில் உள்ளது. இக்கோட்டையை 13ம் நூற்றாண்டில் விஜயநகரப் பேரரசர்கள் கட்டினர்.

வரலாறு
------

[[File:A wall of the fort on the steep hill.JPG|thumb| 

```
விஜயநகரப் பேரரசின் நாயக்க மன்னர்களால் சந்திரகிரி கோட்டை கட்டப்பட்டது. 
```

விஜயநகரப் பேரரசர் சாளுவ நரசிம்ம தேவ ராயன் (1485-1491) காலம் முதல் இக்கோட்டை புகழ் பெற்று விளங்கியது. விஜயநகரப் பேரரசரசின் நான்காவது தலைநகரமாக சந்திரகிரி கோட்டை விளங்கியது. கோல்கொண்டா சுல்தான், பெனுகொண்டாவை  தாக்கியபோது, விஜயநகர மன்னர்கள், சந்திரகிரி கோட்டையை தலைநகராகக் கொண்டு ஆட்சி செய்தனர். 1646ல் சந்திரகிரி கோட்டை கோல்கொண்டாவுடன் இணைக்கப்பட்டு, மைசூர் இராச்சியத்தின் ஆட்சியின் கீழ் சென்றது. 

1792 முதல் இக்கோட்டை பாழடைந்து, பயன்பாட்டில் இல்லாது போயிற்று.தற்போது இக்கோட்டையில் உள்ள இராஜா மகால் அரண்மனை இந்தியத் தொல்லியல் ஆய்வகத்தின் பராமரிப்பில் உள்ளது. 

ஆகஸ்டு 1639ல் பிரித்தானிய கிழக்கிந்திய கம்பெனிக்கு சந்திரகிரி கோட்டையை பயன்படுத்திக் கொள்ள, காளஹஸ்தி நாயக்க மன்னர் தமர்லா சென்னப்ப நாயக்கர் அனுமதி வழங்கினார்.

இதனையும் காண்க
--------------

* காளஹஸ்தி நாயக்கர்கள்

மேற்கோள்கள்
-----------

விக்கிமீடியா பொதுவகத்தில்,  
 ***Chandragiri Fort, Andhra Pradesh***   
என்பதின் ஊடகங்கள் உள்ளன. 


1. 1 2  Moulana, Ramanujar (16 April 2018). "Day-trip down history lane". *Metro Plus* (Chennai: தி இந்து): p. 4.
2. ↑  Penukonda
3. ↑  "Raja and Rani Mahal, Chandragiri Fort". Archaeological Survey of India. 2008. 2008-09-30 அன்று மூலம் பரணிடப்பட்டது. 30 September 2008 அன்று பார்க்கப்பட்டது.

வெளி இணைப்புகள்
---------------

* சந்திரகிரி கோட்டை
ஒரு சில கருவிகள், அதற்கு இடப்படும் கட்டளைகளை நிறைவேற்றும் தன்மை கொண்டவை. இச்சிறப்புக் கருவிகளில் தொடர்ச்சியாக இயக்கப்படும் வெவ்வேறு வகையான கட்டளைகளின் தொகுப்பே **நிரலாகும்**. இந்த கருவிகள் உருவாக்கப்பட்ட விதத்திற்கும் இயங்கும் விதத்திற்கும் ஏற்றார் போல இக்கட்டளைகள் அமைக்கப்பெற்றிருக்க வேண்டும். இல்லையென்றால், ஒன்றிலே இந்த கட்டளைகளை அந்த கருவியால் புரிந்துகொள்ள முடியாமல் போய்விடும் அல்லது, முறையாக இயற்றப்படாத கட்டளையால் அந்த கருவி பண்புகேடாக நமது விருப்பத்திற்கு மாறாக இயங்கிவிடக்கூடும்.

எடுத்துக்காட்டாக,

* தானியங்கி பட்டுப்புடவைத் தறியில் பயன்படுத்தப்படும், ஒன்றோடொன்று தொடுக்கப்பட்டு துளையிடப்பட்ட அட்டைகள் ஒவ்வொன்றும் ஒவ்வொரு விதமான உருவ அமைப்பை, புடவையில் ஏற்படுத்தும் வண்ணம், தறியை இயங்கவைக்கும்.

* தானியங்கி பியானோ இசைக்கருவியிலும் இதே போன்ற துளையிடப்பட்ட அட்டைகளின் தொகுப்பு பயன்படுத்தப்பட்டு, ஒவ்வொரு அட்டையும் பியானோக்குள் செல்லச்செல்ல, வெவ்வேறு இசையை எழுப்பும்.

* கோப்புகளில் சேமித்துவைக்கப்பட்ட கட்டளைத் தொகுப்பை, கணினி பயன்படுத்தி ஒரு செயலோட்டத்தை ஏற்படுத்தும். இதையே கணினிநிரல் என்கிறோம். கணினிக்காக உருவாக்கப்படும் நிரல்கள் பற்பல நிரலாக்கமொழிகளில் ஒன்றைப் பயன்படுத்தி தொகுக்கப்படுகிறது.

இவ்வாறாக, ஒரு நிரலின் பயன்பாடு என்பது, அதற்கு உண்டான கருவி, அந்நிரலில் இருக்கும் கட்டளைகளை ஒவ்வொன்றாக படித்துப் புரிந்துகொண்டு இயக்கம் காட்டுவதிலேயே அமைகிறது. ஒவ்வொரு கட்டளைகளிலிருந்து எதிர்பார்க்கப்பட்ட விளைவுகளுக்கு ஏற்றார்போல அதன் இயக்கமுடிவில், அந்த கருவியில் ஒரு நிலைமாற்றம் ஏற்படும்.
தேசியத் தொழில்நுட்பத்தால் மேம்படுத்தப்பட்ட கல்வித் திட்டம் (The National Programme on Technology Enhanced Learning - NPTEL) இந்திய மத்திய மனிதவள மேம்பாட்டு அமைச்சகத்தால் செயல்படுத்தப்படும் ஒரு திட்டமாகும். இத்திட்டம் இணையத்தின் மூலம் அறிவியல், தொழில்நுட்பம், பொறியியல், மேலாண்மை மற்றும் வாழ்வியல் போன்ற பல்வேறு துறைகள் சார்ந்த பாடங்களை காணொளி மற்றும் மின்-கல்வி வழியாக வழங்கிவருகிறது. இது ஏழு இந்தியத் தொழில்நுட்பக் கழகங்கள் (IITs) மற்றும் இந்திய அறிவியல்க் கழகங்களால் (IIScs) முன்னெடுக்கப்படுகிறது. மேலும் பல முன்னணி கல்வி நிறுவனங்கள் இதில் பங்குபெறுகின்றன. இதில் அகில இந்திய தொழில்நுட்பக் கல்விக் குழுவின் (AICTE) கல்வித்திட்டம் மற்றும் பல முன்னணி பல்கலைக்கழகங்களின் பாடத்திட்டங்கள் பின்பற்றப்படுகின்றன.

நோக்கம்
-------

இத்திட்டத்தின் முதன்மை நோக்கம், பொறியியல் கற்கும் மாணாக்கர்களுக்கு எளிய பாடங்கள் மற்றும் காணொளிகள் மூலம் உதவுவதே ஆகும். பொதுவில், இந்திய இளைஞர்களிடம் அறிவியல் மற்றும் பொறியியல் சார்ந்த அறிவுத்திறனைப் பெருக்குவதன் மூலம் உலக அளவில் அவர்களின் தரத்தை உயர்த்தவும் இத்திட்டம் முனைகிறது.

வரலாறு
------

பெங்களூரு இந்திய அறிவியல் கழகத்தில் 1999ஆம் ஆண்டு "தொழில்நுட்பத்தால் மேம்படுத்தப்பட்ட கல்வி" குறித்த பட்டறை (Workshop) ஒன்று அமெரிக்காவின் கார்னிகி மெல்லன் பல்கலைக்கழகத்தோடு (Carnegie Mellon University) இணைந்து நடத்தப்பட்டது. அதன் முடிவில், இந்தியாவிலும் இதுபோன்ற ஒரு தொழில்நுட்பத்தால் மேம்படுத்தப்பட்ட கல்விக்கான திட்டத்தின் அவசியம் பரிசீலிக்கப்பட்டு, அதற்கான உட்கட்டமைப்பு வசதிகள் தொடங்கப்பட்டன. ஜூன், 2017 நிலவரப்படி, இதில் 1200க்கும் மேற்பட்ட காணொளிகள் மின்-கல்விப் பாடங்கள் சேர்க்கப்பட்டுள்ளன.

பாடங்கள் பற்றி
--------------

ஒவ்வொரு பாடத்திட்டத்தில் தோராயமாக 40 ஒரு மணி நேரக் காணொளிகள் உள்ளன. இரு மற்றும் முப்பரிமாண அனிமேஷன்கள், பவர் பாய்ண்டு ஸ்லைடுகள், கரும்பலகை மற்றும் இதர கற்பிக்கும் முறைகள் பயன்படுத்தப்பட்டுள்ளன.

துறைகள்
-------

வான்வெளிப் பொறியியல், விவசாயம், கட்டடக்கலை, வளிமண்டல அறிவியல், அடிப்படைப் பாடங்கள், கட்டுமானப் பொறியியல், கணினி, மின்னியல், மின்னணு மற்றும் தகவல்தொழில்நுட்பவியல், பொறியியல் வடிவமைத்தல், சுற்றுச்சூழல், பொது, வாழ்வியல் மற்றும் சமூகம், உயிர்த்தொழில்நுட்பம், மேலாண்மை, வேதிப் பொறியியல், வேதியியல் மற்றும் உயிர்-வேதியல், கணிதம், இயந்திரப் பொறியியல், உலோகவியல், சுரங்கப் பொறியியல், கடல் பொறியியல், இயற்பியல் மற்றும் துணிப் பொறியியல் போன்ற பல்வேறு துறைகள் இதில் அடங்கும்.

எழுத்து வடிவில்
---------------

இத்திட்டத்தில் உள்ள எல்லாக் காணொளிகளின் பேச்சுக்களும் எழுத்துவடிவிலும் கிடைக்கிறது. பி.டி.எப். காணொளி அடியெழுத்துக்கள் மற்றும் காணொளியாற்ற வெறும் பேச்சுக்களாக எம்.பி.3 கோப்புகளாகவும் பதிவிறக்கம் செய்யலாம். இவை அனைத்தும் NPTEL இணையத்தளத்திலேயே உள்ளன. வரும் நாட்களில், காணொளிகளுக்குள் தேடுவது மற்றும் வட்டார மொழிகளில் மொழிபெயர்ப்பு போன்ற வசதிகள் செய்யப்படவுள்ளன.

குறிப்பிடத்தக்க வலைத்தளங்கள்
----------------------------

* - அதிகாரப்பூர்வ இணையதளம்
* 
* இணைய இணைப்பு இல்லாதவர்கள் NPTEL.BODHBRIDGE@gmail.com என்ற மின்னஞ்சல் முகவரியைத் தொடர்புகொண்டு இப்படங்களை குறுந்தகடுகளாகவும் குறைந்த கட்டணத்தில் பெறலாம்.
**நுண்ணுயிரெரிப்பொருள்** (Microbiofuels) என்பது அடுத்தத்தலைமுறை எரிபொருள் எனலாம். இது நுண்ணுயிர்களான பாக்டீரியா, நீலப்பச்சைப்பாசி, நுண்பாசி, பூஞ்சைகளில் இருந்துப் பெறப்படுகின்றன. இவைகளால் நமக்கு எரிபொருள் தேவை பூர்த்தி செய்யப்படுகிறது. இவைகள் தடையின்றியும், மறுசுழற்சி செய்தும் பெறலாம்.

தன்மை
-----

இவை நுண்ணுயிர்களின் அணுவெறிகையால் வெளியிடப்படும் உற்பத்திப்பொருளாகும். இவை தற்பொது பயன்படுத்திக்கொண்டிருக்கும் எரிபொருளான பெட்ரோல், டீசல் ஆகியவற்றிற்கு மாற்றாக கொண்டுவரப்பட்டுள்ளது. இதைக் கண்டுபிடித்துவிட்டாலும் பல ஆராய்ச்சிகள் இதில் தொடர்ந்தவண்ணமுள்ளன. இவைகளில் குறிப்பிடத்தக்கனவாக எத்தனால், கொழுப்பமிலம், பியூட்டேன், நீரியம் என்பன உள்ளன.

சிறப்பியல்புகள்
---------------

இவைகளைப் பயன்படுத்துவதன் மூலம் சுற்றுச்சூழல் மாசு குறையும், குறிப்பாக நுண்பாசிகளில் இருந்து பெறப்படும் உயிரெரியானது நம்பகத்தன்மை வாய்ந்ததாக கருதப்படுகிறது. மேலும் நுண்பாசிகள் மற்றும் நீலப்பச்சைப்பாசிகள் சூரிய ஒளியைப்பயன்படுத்துவதால் உற்பத்திக்கான மூலப்பொருள் தேவை குறைகிறது. தற்போது பரவலாகப் பேசப்படும் உயிரெரியான ஆமணக்கு எண்ணெய் உற்பத்தி செய்யத்தேவையான நிலங்களுக்கு பதிலாக நுண்பாசிகளைப் பயன்படுத்தினால் இடப்பொருள் தேவை ஆயிரமடங்கு குறைகிறது.

சாத்தியக்கூறுகள்
----------------

இவை தற்காலத்தில் எட்டா நிலையில் உள்ளது. காரணம் பொருட்செலவு அதிகம், போதுமான முன்னேற்பாடுகள் இன்மையால் பின்தங்கி காணப்படுகின்றன. ஆனால், உயிரித்தொழில்நுட்பத்தின் துணைக்கொண்டு வருங்காலத்தில் சாத்தியமாக உள்ளது. பல தனியார் மற்றும் அரசு நிறுவனங்களின் மூதலீடுகளின் மூலம் பல ஆராச்சிகள் மேற்கொள்ளப்பட்டு வருகிறது.

காண்க
-----

* உயிரெரிபொருள்
* உயிரி தீசல்
**அமோனியா நீரூற்று** *(Ammonia fountain)* என்பது ஒரு வகையான வேதியியல் செயல்விளக்கச் சோதனையாகும். இச்சோதனையில், அமோனியா வாயு நிரப்பப்பட்டுள்ள ஒரு குடுவைக்குள் நுழைவாய் ஒன்றின் உதவியால் தண்ணீரைச் செலுத்தும் செயல் நிகழ்கிறது. அமோனியா வாயு நீரில் கரைவதால் குடுவைக்குள் அழுத்தக் குறைவு ஏற்படுகிறது. இதன் விளைவாக அடுத்த கலனில் இருந்து அதிக அளவு தண்ணீர் குடுவைக்குள் பாய்ந்து நீருற்று விளைவை உண்டாக்குகிறது. இச்செயல்விளக்கம் கரைதல் மற்றும் வாயு விதிகளை அறிமுகப்படுத்தி விளக்கப் பயன்படுகிறது.

அமோனியா நீரூற்று செயல்விளக்கம்
ஒப்பீட்டளவில் அமோனியாவுக்கு சமமான கரைதிறன் கொண்ட ஐதரசன் குளோரைடு போன்ற வாயுவையும் அமோனியாவுக்குப் பதிலாக இச்செயல் விளக்கச் சோதனையில் பயன்படுத்தலாம்.

அமோனியாவுக்குப் பதிலாக நீராவியைப் பயன்படுத்தினால் அறை வெப்பநிலையில் இருக்கும் ஆவி அழுத்தத்தைவிட அதிகமான அழுத்த நிலையை ஏற்படுத்தினால் மட்டுமே அதே நீரூற்று விளைவைக் காணவியலும். இங்கு குடுவையில் ஏற்படும் அழுத்தக் குறைவு குடுவை அறை வெப்பநிலைக்குத் திரும்புவதால் ஆவிசுருங்குதலும் நிகழ்கிறது.

மேற்கோள்கள்
-----------

1. ↑  *The Ammonia Smoke Fountain: An Interesting Thermodynamic Adventure* M. Dale Alexander , Daniel T. Haworth J. Chem. Educ. 1999, 76 (2), p 210 எஆசு:10.1021/ed076p210 10.1021/ed076p210
2. ↑  L.A. Ford, *Chemical Magic*, 2nd ed. Dover, 1993.

வெளிப்புற இணைப்புகள்
--------------------

* A Youtube video showing an ammonia fountain
**நுண்ணுயிர்கட்டு-அணுகத்தக்க கார்போவைதரேட்டுகள்** (*Microbiota-accessible carbohydrates*, MACs) எனப்படுபவை ஓம்புயிரிகளின் வளர்சிதை மாற்றத்தால் ஏற்படக்கூடிய சமிபாட்டை எதிர்க்கக் கூடிய கார்போவைதரேட்டுகள் ஆகும். ஆனால் இவை குடலில் உள்ள நுண்ணுயிரிகள் வளர உதவி செய்யும் உணவுத் துகள்களாகும். மேலும் இவை வளர் சிதை மாற்றம் அடைந்து பயன் தரக்கூடிய சேர்மங்களாகிய சிறு வலை கொழுப்பு அமிலங்கள் உருவாக உதவி புரிகிறது. *நுண்ணுயிர்கட்டு-அணுகத்தக்க* எனும் பதம் இந்த கார்போவைதரேட்டுகளின் வளர்சிதை உருமாற்ற பணியை ஆராய்வதற்கான ஒரு கருத்து உருவை கொடுத்துள்ளது. இங்கு உருமாற்ற பணி என்பது ஒரு குறிப்பிட்ட உணவு அல்லது கார்போவைதரேட்டு ஓம்புயிரியின் நுண்ணுயிர்த் தொகுதிக்கு பணி செய்ய கொடுக்கும் பங்களிப்பாகும்.

மேற்கோள்கள்
-----------

1. 1 2  Sonnenburg, Erica D.; Sonnenburg, Justin L. (2014). "Starving our Microbial Self: The Deleterious Consequences of a Diet Deficient in Microbiota-Accessible Carbohydrates". *Cell Metabolism* **20**: 779–786. doi:10.1016/j.cmet.2014.07.003. பன்னாட்டுத் தர தொடர் எண்:1550-4131. பப்மெட்:25156449. பப்மெட் சென்ட்ரல்:4896489. .
**தேசியக் கல்வியியல் ஆராய்ச்சி மற்றும் பயிற்சி நிறுவனம்** (National Council of Educational Research and Training) 1961 ஆம் ஆண்டில் ஒன்றிய அரசு மற்றும் மாநில அரசுகள் பள்ளிக் கல்வியில் சிறப்பான முன்னேற்றத்திற்கான கொள்கைகள் மற்றும் திட்டங்களுக்கு உதவுவதற்கும் அறிவுரை வழங்குவதற்கும் இந்திய அரசாங்கத்தால் அமைக்கப்பட்ட தன்னாட்சி அமைப்பு ஆகும். NCERT மற்றும் அதன் அங்கத்துவ பிரிவுகளின் முக்கிய நோக்கங்கள்: பள்ளி கல்வி தொடர்பான பகுதிகளை ஆய்வு செய்தல், ஊக்குவித்தல் மற்றும் ஒருங்கிணைத்தல்; மாதிரி பாடப்புத்தகங்கள், கூடுதல் பொருள், செய்தித்தாள்கள், பத்திரிகைகள் தயாரிப்பது மற்றும் வெளியிடும் கல்வி உபகரணங்கள், மல்டிமீடியா டிஜிட்டல் பொருட்கள் போன்றவற்றை உருவாக்குதல். ஆசிரியர்களின் முன் சேவை மற்றும் சேவைத் திட்டங்களை நடத்துதல். புதுமையான கல்வி நுட்பங்கள் மற்றும் நடைமுறைகளை மேம்படுத்துதல் மற்றும் பரப்புதல், மாநில கல்வி துறைகள், பல்கலைக்கழகங்கள், அரசு சாரா நிறுவனங்கள் மற்றும் பிற கல்வி நிறுவனங்களுடன் ஒத்துழைப்பு மற்றும் நெட்வொர்க்; பள்ளி கல்வி தொடர்பான விஷயங்களில் கருத்துக்கள் மற்றும் தகவல்களை ஒரு தீர்வு வீடு செயல்பட; மற்றும் தொடக்க கல்வி Universalisation இலக்குகளை அடைய ஒரு நோடல் நிறுவனம் செயல்பட. ஆராய்ச்சி, வளர்ச்சி, பயிற்சி, நீட்டிப்பு, வெளியீடு மற்றும் பரப்புதல் நடவடிக்கைகள் தவிர, NCERT கல்வி கழகத்தில் மற்ற நாடுகளுடன் இருதரப்பு கலாச்சார பரிமாற்ற திட்டங்களுக்கான ஒரு அமலாக்க அமைப்பு ஆகும். NCERT சர்வதேச அமைப்புகளுடன் ஒத்துழைத்து, வெளிநாட்டு பிரதிநிதிகளை சந்தித்து, வளர்ந்து வரும் நாடுகளில் இருந்து கல்வி பணியாளர்களுக்கு பல்வேறு பயிற்சி வசதிகளை வழங்குகிறது. நாட்டிலுள்ள பல்வேறு பகுதிகளிலுள்ள NCERT இன் முக்கிய அங்கமான பிரிவுகள்:

* தேசிய கல்வி நிறுவனம் (NIE), புது தில்லி
* மத்திய கல்வி நிறுவனம் (CIET), புது தில்லி
* பண்டிட் சுந்தர்லால் சர்மா தொழிற்கல்வி நிறுவனம்(PSSCIVE), போபால்
* மண்டலக் கல்வி நிறுவனம் (RIE), அஜ்மீர்
* மண்டலக் கல்வி நிறுவனம் (RIE), போபால்
* மண்டலக் கல்வி நிறுவனம் (RIE), புவனேஸ்வர்
* மண்டலக் கல்வி நிறுவனம் (RIE), மைசூர்
* வட-கிழக்கு மண்டலக் கல்வி நிறுவனம் (NERIE), ஷில்லாங்
நுண்ணுயிர் மிதவைகள் , கடலில் மீனினங்களின் முக்கிய உணவாக பயன் படுகிறது நுண்ணுயிர் மிதவைகள் , 
நுண்ணுயிர் தாவர மிதவைகள்,நுண்ணுயிர் விலங்கின மிதவைகள் என இரு வகையாக பிரிக்கப்படுகின்றன 
நுண்ணுயிர் மிதவைகள் 2 மி யு அளவு முதல் உள்ளது

நுண்ணுயிர் தாவர மிதவைகள்
------------------------

நுண்ணுயிர் தாவர மிதவைகளுள் , டைனோஜெல்லட்டுகள் , டியாட்டம்கள் , அதி நுண்ணுயிர் மிதவைகள் அடங்கும். 
இவை அனைத்தும் கடலில் முதல் நிலை உற்பத்தியாளர்கள் ஆகும். எனவே இவை கடல் வளத்திற்கு முக்கிய அடையாளமாக உள்ளன.

### உணவு உற்பத்தி

நுண்ணுயிர் தாவர மிதவைகள் பச்சையம் சூரிய ஒளி, கடல் நீரில் கரி வளி மற்றும் நைட்ரைட்,பாஸ்பேட் , போன்ற ஊட்ட சத்துக்களையும் பயன் படுத்தி தேவையான உணவினை தாமே உற்பத்தி செய்வதால் இவை முதல் நிலை உற்பத்தியாளர்எனப்படுகின்றன 

### உற்பத்தி அளவு

நுண்ணுயிர் தாவர மிதவைகளின் உற்பத்தி எக்டேருக்கு 2 - 3 டன்கள். மொத்த நுண்ணுயிர் தாவர மிதவைகளின் உற்பத்தி 500 \* 1000000000 டன்கள் 

### அவசர கால உணவு

நுண்ணுயிர் தாவர மிதவைகள் அவசரக்காலங்களில் உணவாக பயன்படுகிறது. மேலும் விண்வெளி பயணத்தின் பொழுது விண்வெளி வீரர்களுக்கு உணவாக பயன்படுகிறது. ஊட்டச்சத்துணவாகவும் பயன்படுகிறது

நுண்ணுயிர் விலங்கின மிதவைகள்
----------------------------

நமது கண்களுக்கு தெரியாத , கடற்பரப்பில் வாழும் உயிரினங்கள் நுண்ணுயிர் விலங்கின மிதவைகள் எனப்படும் 
இவற்றுள் முக்கியமானவை, கணுக்காலிகளை சேர்ந்த கொப்பிப் பாடுகள், போரேமினிப்பெரா, ட்யூனிகேட்டா, ஆம்பிபோடா, ரேடியோலேரியா.

### உணவு

நுண்ணுயிர் தாவர மிதவைகள், நுண்ணுயிர் விலங்கின மிதவைகளுக்கு உணவாக பயன்படுகிறது.

மேற்கோள்கள்
-----------

1. ↑  மீன்வளப் பூக்கள் முனைவர் வெ .சுந்தரராஜ்
இசைச்செயலி ஒன்று libvorbisfile எனும் நிரலகத்தை பயன்படுத்தும் முறையினை விளக்கும் வரைபடம்
மென்பொருள் ஒன்றினை உருவாக்குவதற்கு பயன்படுத்தப்படும் துணைநிரல்களினது சேகரம் (தொகுப்பு) **நிரலகம் (Library)** எனப்படுகிறது. நிரலகங்கள் பெரும்பாலும் துணை ஆணைத்தொடர்களையும் தரவுகளையும் தம்மகத்தே கொண்டிருக்கும். இவை தனித்தியங்கும் மென்பொருள் ஒன்றிற்கு தேவைப்படும் சேவைகளை வழங்கும்.

பெயரிடல்
--------

வெவ்வேறு இயக்குதளங்கள், தத்தமக்கென தனித்தனியான நிரலகப் பெயரிடல் மரபினை கடைப்பிடிக்கின்றன. இப்பெயரிடலைக்கொண்டு இயக்குதளங்களில் உள்ள நிரலகங்களை பிரித்தறியலாம்.

### குனூ/லினக்ஸ் (Linux), சொலாரிஸ் (Solaris), யுனிக்ஸ் குடும்பம் மற்றும் பீ எஸ் டீ (BSD)

libfoo.a, libfoo.so போன்ற கோப்புக்கள் /lib, /usr/lib அல்லது /usr/local/lib/ ஆகிய அடைவுகளுள் வைத்திருக்கப்பட்டிருக்கும்.

கோப்புப்பெயர்கள் எப்போதும் lib என ஆரம்பிக்கும். கோப்புப்பெயரின் பின்னொட்டாக, a (.களஞ்சியங்கள், நிலையான நிரலகங்களுக்கு) அல்லது, .so (பகிரப்பட்டவை, இயங்குமுறையாக தொடுக்கப்பட்ட நிரலகங்களுக்கு) ஆகியவை அமையும். பெயர் பின்னொட்டுக்கு மேலதிகமாக இடைமுகப்பு எண் இடப்படக்கூடும்.
எடுத்துக்காட்டாக, libfoo.so.2 என்று பெயரிடப்பட்ட நிரலகமானது libfoo எனும் இயங்குமுறையாக தொடுக்கப்பட்ட நிரலகத்தின் இரண்டாவது பெரும் இடைமுகப்பு மாற்றமாகும்.
.la என்ற கோப்புப்பெயர் பின்னொட்டுடன் காணப்படும் நிரலகங்கள் libtool களஞ்சியங்களாகும்.

### ஆப்பிள் மாக்கின்டோஷ்

### வின்டோஸ் குடும்பம்
**சமால்பூர் செயற்கை மோதல் வழக்கு** (*Jamalpur Fake Encounter case*) இந்திய மாநிலம் பஞ்சாபில் லூதியானாவின் சமால்பூர் பகுதியில் நடந்துவரும் குற்றவியல் வழக்காகும். செப்டம்பர் 2014இல் இரண்டு தலித் சகோதரர்கள், அரிமிந்தர் சிங் (23), சதீந்தர் சிங்(25), காவல்துறையினரால் செயற்கை மோதலில் கொல்லப்பட்டதாக வழக்கு நடக்கின்றது. பஞ்சாப் காவல்துறையினர் மூத்த காவல்துறை கண்காணிப்பாளர் உட்பட மூன்றுபேரை இந்த இளைஞர்களைக் கொலை செய்ததாக குற்றஞ்சாட்டி பணியிடை நீக்கம் செய்துள்ளனர்.

விவரம்
------

அரிமிந்தர் சிங்கும் சதீந்தர் சிங்கும் மாச்சீவாடா அருகிலுள்ள போவாப்பூர் சிற்றூரைச் சேர்ந்தவர்கள். சாம்ராலா அருகிலுள்ள தனியார் கல்லூரியில் பட்டப்படிப்பு படித்து வந்தனர். மாவட்ட அளவில் சடுகுடு ஆட்டக்காரர்களாக விளங்கினர். இருவருக்கும் 2013/14இல் குற்றப் பின்னணி இருந்தது; கொலை செய்ய முயற்சி, அத்துமீறல், பெண்ணைத் தாக்கி பாலியல் தொந்தரவு கொடுத்தல் என்பன.  ஆனால் இவை புனையப்பட்ட வழக்குகள் என அவர்களது குடும்பம் மறுத்தது. 

சமால்பூரில் இரண்டு சகோதரர்களும் வாடகை வீட்டில் குடியிருந்தனர். இவர்கள் இருந்த வீட்டின் உரிமையாளரும் அகாலி தளம் (பாதல் குழு) உறுப்பினருமான குர்சித் சிங் தூண்டுதலில் காவலர் யத்வீந்தர் சிங், இரண்டு ஊர்க்காவல் படையினர் பல்தேவ் சிங், அஜித் சிங் இவர்களைத் தாக்கினர். குற்றவழக்கில் குர்சித் சிங்கும் குற்றவாளியாக சேர்க்கப்பட்டுள்ளார்.

காவலர்கள் மீதான நடவடிக்கை
-------------------------

கொலை முயற்சியில் ஈடுபட்டதாக குற்றஞ்சாட்டப்பட்டிருந்த இந்தச் சகோதரர்களை கொன்றதற்காக காவலர்கள் பாராட்டுக்களை எதிர்பார்த்திருந்தனர். ஆனால் காவலரும் இரண்டு ஊர்காவல் படையினரும் பணிநீக்கம் செய்யப்பட்டனர். மாச்சீவாடா காவல்நிலைய நிலைய அதிகாரி மஞ்சிந்தர் சிங்கும் பணிநீக்கம் செய்யப்பட்டார். கன்னா மாவட்ட மூத்த காவல்துறைக் கண்காணிப்பாளர், அரிஷ்குமார் பன்சல் கடமை தவறியதாக பணியிடைநீக்கம் செய்யப்பட்டுள்ளார். வன்கொடுமைத் தடைச் சட்டத்தின் கீழும் வழக்கு பதியப்பட்டுள்ளது.

மேற்சான்றுகள்
-------------

1. ↑  "Family blocks Ludhiana-Chandigarh road, demands CBI inquiry". *Hindustan Times*. 2014-09-28. Archived from the original on 2014-10-03. .  "காப்பகப்படுத்தப்பட்ட நகல்". 2014-10-03 அன்று மூலம் பரணிடப்பட்டது. 2016-07-02 அன்று பார்க்கப்பட்டது.
2. ↑  *Ludhiana shooting: SAD leader shot at brothers from close range*:Retrieved from Hindustan Times பரணிடப்பட்டது 2014-10-01 at the வந்தவழி இயந்திரம்: 30 September 2014
3. ↑  *Ludhiana fake encounter killings – Who is SAD (Badal) leader Gurjit Singh Machhiwara?*:Retrieved from Sikh Siyasat பரணிடப்பட்டது 2017-01-06 at the வந்தவழி இயந்திரம்: 1 October 2014
4. ↑  *Punjab Government Constitutes Special Investigation Team into Jamalpur Fake Encounter*: Retrieved from NDTV: Dated 30 September 2014
**தாடிமர்ரி** *(Tadimarri)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் மற்றும் மண்டலம் ஆகும்.

புவியியல் அமைப்பு
-----------------

14.5667° வடக்கு 77.8667° கிழக்கு என்ற அடையாள ஆள்கூறுகளில் தாடிமர்ரி கிராமம் பரவியுள்ளது.

மக்கள் தொகையியல்
----------------

இந்திய நாட்டின் 2001 : ஆம் ஆண்டு மக்கள் தொகைக் கணக்கெடுப்பின்படி தாடிமர்ரி கிராமத்தில் 7329 குடும்பங்களைச் சேர்ந்த 31,731 பேர் வாழ்ந்தனர். இம்மொத்த மக்கள் தொகையில் 16,259 பேர் ஆண்கள் மற்றும் 15,472 பேர் பெண்கள் ஆவர். ஆறுவயதிற்குக் குறைவான சிறுவர்கள் 3,832 பேர் கிராமத்தில் இருந்தனர். அவர்களில் 1985 பேர் சிறுவர்கள் மற்றும் 1847 பேர் சிறுமிகள் ஆவர். மொத்தமாக 13,932 பேர் கல்வியறிவு பெற்றவர்களாக உள்ளனர். பிப்ரவரி 2014 நிலவரப்படி இக்கிராமத்தில் மொத்தம் 26,804 பேருக்கு ஆதார் அடையாள அட்டை வழங்கப்பட்டுள்ளது.

மேற்கோள்கள்
-----------

1. ↑  "List of Sub-Districts". Census of India. 2007-05-29 அன்று பார்க்கப்பட்டது.
2. ↑  Tadimarri at Fallingrain.com
3. ↑  Tadimarri mandal at Our Village India.org
**நுபியன் பக்கி** (***கேப்ரிமுல்கசு நுபிகசு***) என்பது கேப்ரிமுல்கிடே குடும்பத்தில் உள்ள ஒரு பக்கி சிற்றினம் ஆகும். இது சீபூத்தி, எகிப்து, எரித்திரியா, எத்தியோப்பியா, இஸ்ரேல், கென்யா, ஓமான், சவுதி அரேபியா, சோமாலியா, சூடான் மற்றும் ஏமன் ஆகிய நாடுகளில் காணப்படுகிறது.

விளக்கம்
--------

நுபியன் பக்கி 20 முதல் 22 செ.மீ. நீளம் உடையது. இது ஒரு இரவு நேரப் பறவையாகும். இது பெரிய கண்கள் மற்றும் பெரிய அலகினைக் கொண்டது. பெரிய அலகு இரவில் இரையினை தேட உதவுகிறது. இப்பறவை மூரிசு பக்கியினை ஒத்திருக்கிறது. ஆனால் சிறியது. மூரிசு பக்கியுடன் ஒப்பிடும்போது சிறிய வால் மற்றும் மழுங்கிய இறக்கைகள் கொண்டது. மற்றொரு சிறப்பியல்பு அம்சமாகக் கழுத்தில் செம்பழுப்பு பட்டை காணப்படும். மற்ற பக்கிகளுடன் ஒப்பிடும்போது வெள்ளை இறக்கை புள்ளிகள் இறக்கையின் நுனியில் இல்லாமல் உட்பகுதியில் காணப்படும்.

நுபியன் பக்கி மேற்குப் பலேர்க்டிக்கில் உள்ள மிகச்சிறிய பக்கியாகும் (ஸ்னோ & பெர்ரின்ஸ், 1998). கிழக்கு ஆபிரிக்காவின் வறண்ட பகுதியில் இந்தச் சிற்றினம் ஒப்பீட்டளவில் பரவலாக உள்ளது (பெர்ல்மான், 2008). மத்திய கிழக்கில், தெற்கு பலத்தீனத்தில் பிளவு பள்ளத்தாக்கு மற்றும் தெற்கு அரேபியத் தீபகற்பத்தின் செங்கடல் கடற்கரையில் இது காணப்படுகின்றது (*பேர்ட்லைப் இன்டர்நேஷனல்*, 2012). பறவையின் முந்தைய வரம்பில் சாக்கடல், அகாபா, பிடான் பள்ளத்தாக்கு மற்றும் தசான் ஆகியவை அடங்கும். ஆனால் அது இப்போது வாழ்விட அழிவின் விளைவாக பிஃபா இயற்கை காப்பகம் வரை கட்டுப்படுத்தப்பட்டுள்ளது.

மேற்கோள்கள்
-----------

1. ↑  BirdLife International (2016). "*Caprimulgus nubicus*". *IUCN Red List of Threatened Species* **2016**: e.T22689912A93252462. doi:10.2305/IUCN.UK.2016-3.RLTS.T22689912A93252462.en.. பார்த்த நாள்: 11 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1269353
* விக்கியினங்கள்: Caprimulgus nubicus
* ADW: Caprimulgus\_nubicus
* Avibase: 626D56E43FDB7848
* BioLib: 22975
* BirdLife: 22689912
* BOLD: 114596
* ஈபேர்டு: nubnig1
* Euring: 7730
* GBIF: 2496975
* iNaturalist: 19420
* IRMNG: 10217317
* ITIS: 555575
* IUCN: 22689912
* என்.சி.பி.ஐ: 2034714
* WoRMS: 212732
* Xeno-canto: Caprimulgus-nubicus

 |
**தேசியப் பட்டியல் நாடாளுமன்ற உறுப்பினர்** (*National List Member of Parliament*) என்பவர் இலங்கை நாடாளுமன்றத்துக்கு அரசியல் கட்சி ஒன்றினால் அல்லது சுயேட்சைக் குழு ஒன்றினால் நியமிக்கப்படும் உறுப்பினர் ஆவார். ஒரு அரசியல் கட்சிக்கு ஒதுக்கப்படும் தேசியப் பட்டியல் உறுப்பினர்களின் எண்ணிக்கை அக்கட்சி நாடாளுமன்றத் தேர்தலில் தேசிய அளவில் பெறும் வாக்குகளின் எண்ணிக்கையைக் கொண்டு தீர்மானிக்கப்படும். 225 உறுப்பினர்களைக் கொண்ட இலங்கை நாடாளுமன்றத்துக்கு 29 தேசியப் பட்டியல் உறுப்பினர்கள் நியமிக்கப்படுவார்கள். மீதமான 196 பேரும் நேரடியாக 22 தேர்தல் மாவட்டங்களில் இருந்து மக்களால் தேர்தெடுக்கப்படும் உறுப்பினர்கள் ஆவார்.

நோக்கம்
-------

நாட்டு மக்களின் நன்மதிப்பைப் பெற்றுள்ள, தன்னுடைய வாழ்நாட்களை கல்வி அறிவைப் பெறுவதற்காக செலவு செய்த, ஆனால் அரசியல் பின்னணியோ அனுபவமோ அல்லது தேர்தல் ஒன்றின் போது மக்களின் வாக்குகளைப் பெறுவதற்கான அடிப்படையோ அல்லது வலையமைப்போ இல்லாத தொழில் வல்லுநர்கள், கல்வியாளர்கள், மற்றும் பல்துறைகளில் உள்ளவர்களுக்கும் நாடாளுமன்றத்திற்குச் செல்லும் வாய்ப்பை வழங்கி, அதன் மூலம் அவர்களுடைய அறிவின் பயனை மக்கள் அடையச் செய்வதற்காகவே தேசியப் பட்டியல் அறிமுகப்படுத்தப்பட்டது.

தேசியப் பட்டியலுக்கான தமது தெரிவுப் பட்டியலை கட்சிகள் அல்லது சுயேட்சைக் குழுக்கள் தேர்தலுக்கு முன்பாகவே சமர்ப்பிக்க வேண்டும். இவ்வாறு சமர்ப்பித்தாலும், நடைமுறையில் பெரும்பாலான கட்சிகள் மாவட்ட அளவில் போட்டியிட்டுத் தோல்வியடைந்த வேட்பாளர்களைத் தமக்கு வழங்கப்பட்ட தேசியப் பட்டியல் உறுப்பினர்களாகத் தேர்ந்தெடுக்கின்றன. இலங்கையில், தேசியப் பட்டியலுக்கான பரிந்துரைகள் ஒரு 'திறந்த பட்டியல்' என்று அழைக்கப்படுகின்றன, இது கட்சிகள் அல்லது குழுக்கள் தேர்தலுக்குப் பிறகும் முன்வைக்கப்பட்ட பெயர்களை மாற்ற அனுமதிக்கிறது.

தேசியப் பட்டியல் உறுப்பினர்கள் சிலர்
------------------------------------

* லக்சுமன் கதிர்காமர் (வழக்கறிஞர், 1994)
* ஜி. எல். பீரிஸ் (சட்டப் பேராசிரியர், 1994)
* எம். ஏ. சுமந்திரன் (வழக்கறிஞர், 2010)

இவற்றையும் பார்க்க
------------------

* இலங்கை செனட் சபை

மேற்கோள்கள்
-----------

1. 1 2  Parliamentary Elections And How It Works, ROAR Media, 04-08-2020

* Sri Lanka political parties announce National List MPs to the parliament பரணிடப்பட்டது 2012-03-10 at the வந்தவழி இயந்திரம்

| * பா
* உ
* தொ
இலங்கையின் தேர்தல் மாவட்டங்கள் |
| --- |
| 
* யாழ்ப்பாணம்
* வன்னி
* திருகோணமலை
* மட்டக்களப்பு
* திகாமதுல்லை (அம்பாறை)
* காலி
* கம்பகா
* அம்பாந்தோட்டை
* கொழும்பு
* களுத்துறை
* கண்டி
* கேகாலை
* குருணாகல்
* மாத்தளை
* மாத்தறை
* மொனராகலை
* நுவரெலியா
* பொலன்னறுவை
* புத்தளம்
* இரத்தினபுரி
* பதுளை
* அனுராதபுரம்
* தேசியப் பட்டியல்

 |
**நுண்பாசிகள்** (*microphyte*) அல்லது **நுண்தாவரங்கள்** நுண்நோக்கியைக் கொண்டு காணக்கூடிய பாசிகளாகும். பாசிகள் பெரும்பாலும் நீர்விரும்பிகள். இவை நன்னீர் மற்றும் கடல்நீரில் பரவி வாழ்கின்றன. இவைகளில் மெய்க்கருவுயிரிகளான பாசிகள் மட்டுமல்லாது, நிலைக்கருவிலிகளான நீலப்பச்சைப்பாக்டீரியா/பாசிகளும் இடம் பெறுகின்றன. இந்நுண்பாசிகளின் பயன்கள் மிகவும் அதிகம். இவை பெரும்பலும் மிதவைவாழிகளாகவே வாழ்கின்றன.

உருவப்பண்புகள்
--------------

இவை ஒரு கல உயிரியாகவும் பல கல உயிரியாகவும் வாழ்கின்றன. இவை உருளை வடிவிலும், வடிவங்களற்றும், சங்கிலிகள், கொத்துக்களாகவும் தோற்றங்கள் உடையன. கலங்களின் அளவு 10-50μm களாக இருக்கின்றன.

### ஒருகல பாசி

ஒருகல பாசியானது உருளைகளாக இருக்கும், - *குளோரெல்லா*, *குளோரோகாக்கம்* ஆகிய பச்சைப்பாசிகளும், *குருவோகாக்கசு*, *கிளியோகாப்சா* ஆகிய நீலப்பச்சைப்பாசிகளும் இதில் அடங்கும்.

இரு தட்டு மூடப்பட்டதுப்போல உள்ள *நாவிக்குலா*, *ஐசோக்ரைசிச்* ஆகிய ஈரணுப்பாசிகள்/இருகலப்பாசி எனப்படும். டையாட்டம்கள் - பழுப்புப்பாசிகளாகும். இது வட்ட வடிவிலும், நீண்டகுச்சிகளைப்போலவும் காணப்படுகின்றன. 

*கிளமைடோமோனாசு*, *டுனெலியெல்லா* ஆகியன உருவங்களை வரையறுக்கமுடியாமல் உருவமாற்றிகளாகவும் இருக்கின்றன.

### பலசெல்பாசி

பல செல் பாசிகளாணது சங்கிலி அமைப்புகளிலும் - *ஸ்கெலெடொனீமா*, *ச்பைரோகைரா* ஆகியன, குழுக்களாக *வோல்வாக்சு*, *மைக்ரோசிச்டிசு* ஆகியன.

வகைப்பாடு
---------

இதன் வகைப்பாடு அதன் நிறத்தையும் அது சாரும் பேரினத்தையும் கொண்டு பிரிக்கப்படும். ஒன்று மெய்க்கருவுயிரிப் பாசிகள் மற்றொன்று நிலைக்கருவிலிப் பாசிகளாகும்.

### மெய்கருவுயிரிப் பாசி

பழுப்புபாசி, பச்சைப்பாசி, இராப்பியணிப்பாசி - *குளோரெல்லா*, *ஐசோக்ரைசிச்* மற்றும் *இராப்பிமோனாடுகள்*.

### நிலைக்கருவிலிப் பாசி

நீலப்பச்சைப்பாசி - *அனபெனா*, *கல்பாசிகள்*

சிறப்பியல்புகள்
---------------

பாசிப்படர்ச்சி என்னும் ப்ளும் உருவாதலில் முக்கியப் பங்கு. கரியமில வாயுவைக் கட்டுப்படுத்தி புவிவெப்பமடைதலில் இருந்து பெரிதும் மீளமைக்கிறது. மண்ணின் ஊட்ட சுழற்சியில் பெரும் பங்காற்றுகிறது. 

* நுண்புஞ்சைகளுடன் கூட்டுவாழ்க்கை - கல்பாசி, மூத்தவிலங்கிகளுடன் கூட்டுவாழ்வினால் அவைகள் ஆழ்கடலில் உணவு பெற உதவுகிறது.
* பச்சைப்பாசி, தாவரங்களுடன் கூட்டுவாழ்க்கை - பெரணியான அசோல்லாவும் அனபெனாவும் ஆகியன. நீர்வாழ் உயிரினத்தின் அடிப்படை உணவு - சிப்பிநத்தைகள்

பயன்கள்
-------

* ஊட்டச்சத்து - *ச்பைருலினா*; *ஆர்த்திரோச்பைரா*
* நிறமிகள் - அச்டாசாந்தின் - *எமடோகாகசு ப்ளுவியாலிசு*
* கரோட்டினாய்டுகள் - *டுனேலியெல்லா*
* உயிரி எரிபொருள் - உயிரிநீரிய உற்பத்தி; உயிரெரிவாகனநெய் உற்பத்தி - *குளோரெல்லா*
* மாசுக்கட்டுப்பாடு - பச்சைப்பாசிகள் - கரியமிலவளி குறைத்தல்
* உணவுகள் - மீன்வளர்ப்பில் உணவுகள் - *ச்கெளிடோனிமா*, *ஐசோக்ரைசிச்*, *டெட்ராசெல்மிச்* ஆகியன.

மேற்கோள்கள்
-----------

* www.aseanbiodiversity.info/Abstract/51005627.pdf
* 
* பரணிடப்பட்டது 2011-10-30 at the வந்தவழி இயந்திரம்
* 
* பரணிடப்பட்டது 2011-03-05 at the வந்தவழி இயந்திரம்
*
**தாணுமாலையன்புதூர் முத்தாரம்மன் கோயில்** தமிழ்நாட்டில் கன்னியாகுமரி மாவட்டம், தாணுமாலையன்புதூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்தாரம்மன் சன்னதியும், உச்சிமாகாளி, சக்தி கணபதி, நாகர், அம்மன், பாலமுருகன், வன சாஸ்தா, குரு உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் விஷூ முக்கிய திருவிழாவாக நடைபெறுகிறது. ஆடி மாதம் செவ்வாய் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
நுண்புழை நுழைவு
நுண்புழைக் குழாயில் நீர்மம் நுழைவதை **நுண்புழை நுழைவு** (*Capillary action*, *capillarity*, *capillary motion*, அல்லது *wicking*) என்கிறோம்.

நுண்புழை இயக்கம்
----------------

மெல்லிய, மிகக்குறுகிய குறுக்களவு மட்டுமே உள்ள ஒரு குழாயை நீர் உள்ள பாத்திரத்தில் செருகினால் பாத்திரத்தில் உள்ள நீர் மட்டத்துக்கு மேலாக அந்தக் குழாயில் ஏறும். அகலமான குழாயைச் செருகினால், நீர் மட்டம் மிகக் குறைவாகத்தான் ஏறும். மெல்லியதாக இருக்கும்போதுதான் இப்படி [நீர்], ஈர்ப்பு விசையை எதிர்த்துக்கொண்டு மேல் நோக்கிச் செல்லும். இத்தகைய மிக நுண்ணிய குறுக்களவு கொண்ட குழாய்களே நுண்புழைக் குழாய்கள் எனப்படுகின்றன.

விளக்கம்
--------

பரப்பு இழுவிசையெனும் பண்பானது, நுண்புழை நுழைவு நிகழ்வை ஏற்படுத்துகிறது. நுண்புழைக் குழாயை நீரில் அமிழ்த்தும்போது நீரானது குழாயினுள் மேல்நோக்கி ஏறுகிறது.
குழாயில் நீரின் மட்டம், வெளியில் உள்ள மட்டத்தைவிட அதிகமாக இருக்கும் (நுண்புழை ஏற்றம்). நுண்புழைக் குழாயை பாதரசத்தில் அமிழ்த்தினால், பாதரசமும் குழாயினுள் மேல்நோக்கி ஏறும். ஆனால், குழாயில் பாதரசத்தின் மட்டம், வெளியிலுள்ள மட்டத்தை விடக் குறைவாக இருக்கும் (நுண்புழை இறக்கம்).

தாவரங்களில் நுண்புழை இயக்கம்
----------------------------

தாவரங்கள் நீர் கிடைக்கும் இடம் நோக்கி தங்கள் வேர்களைக் கொண்டுசெல்லும். வேர் என்பது நீரை உறிஞ்சிக்கொள்கிறது என்ற கருத்து தவறானதாகும்.நீர் என்பதுதான் வேர் மூலமாக தன்னை மேல்நோக்கிக் கொண்டுசெல்கிறது. தாவரங்கள் மிக நுண்ணிய இழைகளாக தங்களது வேர்களை உருவாக்குகின்றன. இந்த வேர்களும் எங்கெல்லாமோ போய் நீரைத் தேடுகின்றன. நீர் கிடைத்துவிட்டால், இந்த நுண்புழை இயக்கம் காரணமாக, எந்த குழாயின் உதவியும் இல்லாமலேயே, நீர் மேல் நோக்கி உறிஞ்சப்படுகிறது.

மேற்கோள்கள்
-----------

1. ↑  "Capillary Action – Liquid, Water, Force, and Surface – JRank Articles". Science.jrank.org. 2013-05-27 அன்று மூலதளத்திலிருந்து பரணிடப்பட்டது எடுக்கப்பட்டது. 2013-06-18 அன்று பார்க்கப்பட்டது.
**அமோனியம் நைட்ரைட்டு** *(Ammonium nitrite)* என்பது NH4NO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நைட்ரசு அமிலத்தின் அமோனியம் உப்பாகக் கருதப்படும் இவ்வுப்பு தனித்த தூய்மையான நிலையில் உபயோகப்படுத்தப்படுவதில்லை. ஏனெனில் அமோனியம் நைட்ரைட்டு சேர்மம் நிலைப்புத்தன்மை அற்றது. அறை வெப்பநிலையிலும் கூட தண்ணீராகவும் நைட்ரசனாகவும் இச்சேர்மம் சிதைவடைந்து போகிறது.

தயாரிப்பு
---------

இயற்கையில் அமோனியம் நைட்ரைட்டு காற்றில் தோன்றுகிறது. நைட்ரசன் டையாக்சைடையும்ம் நைட்ரிக் ஆக்சைடையும் சம அளவு ஈர்த்தல் செயல்முறை மூலமாக இதை தயாரிக்க முடியும் .

அமோனியாவுடன் ஓசோன் அல்லது ஐதரசன் பெராக்சைடு சேர்த்து ஆக்சிசனேற்றம் செய்வதன் மூலமாகவும் தயாரிக்கலாம். பேரியம் நைட்ரைடு அல்லது ஈய நைட்ரைடுடன் அமோனியம் சல்பேட்டு அல்லது வெள்ளி நைட்ரைடும் அமோனியம் குளோரைடும் கலந்த கலவை அல்லது அமோனியம் பெர்குளோரேட்டும் பொட்டாசியம் நைட்ரைடும் கலந்த கலவையைப் பயன்படுத்தி வீழ்படிவாக்குதல் மூலமும் அமோனியம் நைட்ரைட்டு தயாரிக்க முடியும். வினையில் உருவாகும் வீழ்படிவு வடிகட்டப்பட்டு கரைசல் அடர்த்தியாக்கப்படுகிறது. தண்ணீரில் கரையக்கூடிய நிறமற்ற படிகங்கள் உருவாகின்றன. ஆனால் சூடுபடுத்தப்பட்டால் அல்லது அமிலத்தின் முன்னிலையில் தண்ணீர் மற்றும் நைட்ரசனாக சிதைவடைந்து விடுகிறது. குறைவான வெப்பநிலையிலும், உயர் pH மதிப்பிலும் அமோனியம் நைட்ரைடடு நிலைத்தன்மையுடன் காணப்படுகிறது. pH 7.0 விற்கு குறைவாக இருக்கும் நிலை ஏற்பட்டால் வெடிக்கவும் நேரிடலாம். அமோனியா கரைசலைச் சேர்ப்பதன் மூலமாக பாதுகாப்பான காரக்காடித்தன்மை சுட்டெண் மதிப்பை நிலைப்படுத்திக் கொள்ளலாம். அமோனியம் நைட்ரைட்டு, அமோனியாவின் விகிதம் கண்டிப்பாக 10% அளவிற்கு அதிகமாக இருக்க வேண்டும். 

NH4NO2 → N2 + 2 H2O

பண்புகள்
--------

60–70 ° செ வெப்பநிலையில் அமோனியம் நைட்ரைட்டு வெடிக்க நேரிடலாம். உலர் படிகநிலையைக் காட்டிலும் அடர்த்தியான நீரிய கரைசலில் கரைந்துள்ள போது இச்சேர்மம் விரைவாக சிதைவடைந்து விடுகிறது.

மேற்கோள்கள்
-----------

1. 1 2  Thomas Scott; Mary Eagleson (1994). *Concise encyclopedia chemistry*. Walter de Gruyter. பக். 66. பன்னாட்டுத் தரப்புத்தக எண்:3-11-011451-8. .
2. ↑  "VIAS Encyclopedia: Ammonium Nitrite".
**தேசிய விண்வெளி வீரர் நாள்** (*National Astronaut Day*) அமெரிக்க விண்வெளி வீரர் ஆலன் செப்பர்டு இயக்கிய முதல் அமெரிக்க மனித விண்வெளிப் பயணத்தை நினைவுகூருகிறது. பிரீடம் 7 விண்கலத்தில் 15 நிமிட சுற்றுப் பயணத்தின் போது செப்பர்டு விண்வெளியில் அதிகபட்சமாக 116 மைல்கள் (187 கிலோமீட்டர்) உயரத்தை அடைந்தார். 1961 ஆம் ஆண்டு மே மாதம் 5 ஆம் நாளன்று அமெரிக்காவின் மனித விண்வெளிப்பயணம் தொடங்கிய நாள் என்பதால் அமெரிக்கா இந்நாளை தேசிய விண்வெளி வீரர் நாளாக அனுசரிக்கிறது. 2017 ஆம் ஆண்டு தொடங்கி ஒவ்வோர் ஆண்டும் மே மாதம் 5 ஆம் தேதி இந்நாள் அங்கு அனுசரிக்கப்பட்டு வருகிறது.

விண்ணோடி அல்லது விண்வெளி வீரர் என்பவர் மனித விண்வெளிப்பறப்புக்கு தேர்ச்சி பெற்றவராக இருப்பார். இவரால் விண்கலம் ஒன்றை ஓட்டவும், வழிநடத்தவும் அல்லது விண்கலத்தில் இருந்து சேவை செய்ய திறன் பெற்றவராகவும் இருப்பார். 

மூன்று நாட்களுக்கு முன்பே பறக்க இருந்த செப்பர்டின் பயணத் திட்டம் சாதகமற்ற வானிலை காரணமாக ரத்து செய்யப்பட்டது. பிரீடம் 7 விண்கலத்தில் செப்பர்டு காலை 5:15 மணிக்கு ஏறினார். மேலும் தாமதங்கள் மற்றும் பழுதுபார்ப்புகளுக்குப் பிறகு நான்கு மணி நேரம் கழிந்த பின்னரே செப்பர்டு இறுதியாக விண்வெளிக்கு அனுப்பப்பட்டார். விண்கலம் 15 நிமிடங்கள் 22 வினாடிகள் விண்ணில் வலம் வந்தது.

மேற்கோள்கள்
-----------

1. ↑  Wall, Mike (May 5, 2017). "Happy National Astronaut Day!". *Space.com*. May 6, 2018 அன்று பார்க்கப்பட்டது.
2. ↑  "National Astronaut Day Commemorates Launch of First American in Space". Tech Times. May 5, 2018.. பார்த்த நாள்: 2018-05-07.
**சிந்து தர்சன விழா** (**Sindhu Darshan Festival**) இந்தியாவின் லடாக் ஒன்றியப் பகுதியில் உள்ள லே நகரத்தில் பாயும் சிந்து ஆற்றின் கரையில் உள்ள சோக்லம்சர் என்ற சிற்றூரில் ஆண்டுதோறும் சூன் மாதத்தில் வரும் குரு பூர்ணிமாவை ஒட்டி 3 நாட்கள் கொண்டாடப்படும் விழாவாகும். சிந்து நதியைப் போற்றும் விதமாக கொண்டாடப்படும் இவ்விழா கொண்டாடப்படுகிறது. முதல் சிந்து தர்சனம் விழா அக்டோபர், 1997-ஆம் ஆண்டில் துவங்கியது.

வரலாறு
------

சனவரி, 1997-ஆம் ஆண்டில் இந்திய அரசின் உள்துறை அமைச்சராக இருந்த லால் கிருஷ்ண அத்வானி மற்றும் தருண் விஜய் ஆகியோர் லே நகரத்தில் பாயும் சிந்து ஆற்றை தர்சனம் செய்த போது, ஆண்டுதோறும் சிந்து நதி தர்சனம் என்ற பெயரில் விழா எடுக்க வேண்டும் என்ற எண்ணம் தோன்றியது. இந்து, இந்துஸ்தான், இந்தியா போன்ற சொற்களுக்கு மூல காரணமானது சிந்து ஆறு ஆகும். முதல் சிந்து தர்சனம் விழா அக்டோபர், 1997-ஆம் ஆண்டில் துவங்கியது.

7 சூன் 2000 அன்று முன்னாள் இந்தியப் பிரதமர் அடல் பிகாரி வாஜ்பாய் சிந்து தர்சன விழாவில் கலந்து கொண்டு, லே நகரத்திலிருந்து 15 கிலோ மீட்டர் தொலைவில் உள்ள *சே* எனுமிடத்தில், லடாக் தன்னாட்சி மலை வளர்ச்சிக் குழுவின் அலுவலக வளாகத்திற்கு அடிக்கல் நாட்டினார். 

ஆண்டு தோறும் சூன் மாதத்தில் வரும் குரு பூர்ணிமாவை ஒட்டி 3 நாட்கள் நடைபெறும் சிந்து தர்சன விழாவிற்கு, இந்தியாவின் அனைத்து பகுதி மக்களும் சிந்து ஆற்றில் குளித்து, சிந்து ஆற்றை வழிபடத் துவங்கினர். லே நகரத்திலிருந்து 8 கிலோ மீட்டர் தொலைவில் உள்ள சோக்லம்சர் எனும் இடத்தில் பாயும் சிந்து ஆற்றின் கரையில் சிந்து தர்சனம் விழா ஆண்டுதோறும் நடைபெறுகிறது.

அஞ்சல் தலை
----------

இந்திய அஞ்சல் துறை, சிந்து தர்சனம் விழாவை சிறப்பிக்கும் வகையில் 28 சூலை 1999 அன்று அஞ்சல் தலையை வெளியிட்டது.

இதனையும் காண்க
--------------

* சோக்லம்சர்

மேற்கோள்கள்
-----------

1. ↑  "Archived copy". 11 திசம்பர் 2010 அன்று மூலம் பரணிடப்பட்டது. 21 ஜனவரி 2011 அன்று பார்க்கப்பட்டது.CS1 maint: archived copy as title (link)
2. ↑  "காப்பகப்படுத்தப்பட்ட நகல்". 2016-04-01 அன்று மூலம் பரணிடப்பட்டது. 2021-09-16 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2020-09-30 அன்று மூலம் பரணிடப்பட்டது. 2021-09-16 அன்று பார்க்கப்பட்டது.
4. ↑
5. ↑   Development of Ladakh Himalaya: recent researches By Prem Singh Jina. Pages : 129 to 132.

வெளி இணைப்புகள்
---------------

* சிந்து தர்சன விழா இணையதளம்
**பூழி நாடு** என்பது பாண்டிய நாட்டில் அமைந்த அகநாடுகளுள் ஒன்று. 1378ஆம் ஆண்டு சேர நாட்டில் இருந்த ஒரு பாண்டிய மன்னனால் *வரகுண ராமன் சிந்தாமணி காத்தப்ப பூழித்தேவர்* என்ற தளபதிக்குத் தானமாக வழங்கப்பட்ட நாடே இந்த பூழிநாடு. ஆரம்ப காலத்தில் இதன் தலைநகரம் ஆவுடையார் புரம்.

நாயக்கர் காலம்
--------------

நாயக்கர் காலத்தில் (1529-64) பாண்டி நாடு 72 பாளையங்களாக பிரிக்கப்பட்ட போது, பூழி நாட்டின் பகுதிகள் அதனுள் அடங்கின. அதன் பிறகு சில வருடங்கள் கழித்து அதன் தலைநகரம் நெற்கட்டாஞ்செவ்வலுக்கு மாற்றப்பட்டது. நாயக்கர் கால வீழ்ச்சியின் போது பாளையங்கள் சுயவுரிமை பெறத்தொடங்கின.

பட்டியல்
--------

| தலைமுறை | பெயர் | ஆட்சியாண்டுகள் |
| --- | --- | --- |
| 1 | வரகுண சிந்தாமணி பூலித்தேவன் | 1378 - 1424 |
| 2 | வடக்காத்தான் பூலித்தேவன் | 1424 - 1458 |
| 3 | வரகுண சிந்தாமணி வடக்காத்தான் பூலித்தேவன் | 1513 -1548 |
| 4 | சமசதி பூலித்தேவன் | 1548 - 1572 |
| 5 | முதலாம் காத்தப்ப பூலித்தேவன் | 1572 - 1600 |
| 6 | இரண்டாம் காத்தப்ப பூலித்தேவன் | 1600 - 1610 |
| 7 | முதலாம் சித்திரபுத்திரத்தேவன் | 1610 - 1638 |
| 8 | மூன்றாம் காத்தப்ப பூலித்தேவன் | 1638 - 1663 |
| 9 | இரண்டாம் சித்திரபுத்திரத்தேவன் | 1663 - 1726 |
| 10 | நான்காம் காத்தப்ப பூலித்தேவன் | 1726 - 1767 |

வரகுண ராமன் சிந்தாமனி காத்தப்ப பூழித்தேவரின் வழிவந்த பத்தாம் தலைமுறை மன்னனே சித்திர புத்திரத்தேவர் என்றவரார். இவருக்கு பிறந்த பூலித்தேவன் என்பவரே இந்திய விடுதலைப் போராட்டத்தை தமிழகத்தில் தொடங்குவதற்கு காரணமாயிருந்த பாளையக்காரர் போர்களின் முன்னோடி.

மூலம்
-----

* ஜனனி (10 திசம்பர் 2010). "பூலித்தேவன் பிறந்தநாள் விழாவில் வைகோவின் உரை". *18 திசம்பர் 2008*. www.usetamil.com. சூலை 17, 2012 அன்று பார்க்கப்பட்டது.

மேற்கோள்களும் குறிப்புகளும்
---------------------------

1. ↑  மெக்கன்சி. "File:பூழி நாட்டரசர்களின் வரலாறு.JPG". விக்கி பொது. pp. பட்டியல் டி3134 ஆர் 7992. டிசம்பர் 31, 2012 அன்று பார்க்கப்பட்டது.
சிந்து அருங்காட்சியகம்
**சிந்து அருங்காட்சியகம்** ('**Sindh Museum'**) பாக்கித்தான் நாட்டின் சிந்து மாகாணத்தில் உள்ள ஐதராபாத்து நகரத்தில் அமைந்துள்ளது. 

சிந்து அருங்காட்சியகம் 1971 ஆம் ஆண்டு நிறுவப்பட்டது. சிந்துவின் கலாச்சார வரலாற்றின் பதிவுகளை சேகரிப்பது, பாதுகாப்பது, ஆய்வு செய்தல் மற்றும் காட்சிப்படுத்துதல் போன்றவை அருங்காட்சியகம் நிறுவப்பட்டதற்கான நோக்கங்களாகும். அருங்காட்சியகத்தில் சிந்து மற்றும் சிந்து சமவெளி நாகரிகத்தின் வரலாறு மற்றும் பாரம்பரியம் வைக்கப்பட்டுள்ளது. சம்மா, சூம்ரா, கல்கோரா மற்றும் தல்பூர் காலங்கள் உட்பட சிந்துவின் பல்வேறு ஆட்சி காலங்களின் பொருட்களை இந்த அருங்காட்சியகத்தில் காணலாம். மேலும் சிந்தி மக்களின் வாழ்க்கை முறையையும் இங்கு அறியமுடியும்.

நவீன சிந்துப் பெண்களை பழைய உலகின் பெண்களுடன் ஒப்பிட்டுப் பார்க்கும் கலைக் கண்காட்சியும் அருங்காட்சியக கண்காட்சிகளில் உள்ளது.

மேற்கோள்கள்
-----------

1. ↑  "SINDH PROVINCIAL MUSEUM, HYDERABAD". *antiquities.sindhculture.gov.pk* (ஆங்கிலம்). 2018-12-15 அன்று மூலம் பரணிடப்பட்டது. 2018-12-11 அன்று பார்க்கப்பட்டது.
2. ↑  KURESHI, ALTAMASH M. (10 December 2011). "Sindh Museum: an overview". *DAWN MEDIA*. .
3. ↑  Laghari, Janali (10 March 2013). "Art exhibition held for women at Sindh Museum". *Demotix*. .